ID-DEĊIŻJONI Nru 199
tat-13 ta’ Ottubru 2004
fuq mudelli ta’ formoli meħtieġa għall-applikazzjoni tar-Regolamenti tal-Kunsill (KEE) Nru 1408/71 u (KEE) Nru 574/72 (serje E 300)
(Test b’rilevanza għaż-ŻEE)
(2005/204/KE)
IL-KUMMISSJONI AMMINISTRATTIVA DWAR IS-SIGURTÀ SOĊJALI GĦAL ĦADDIEMA MIGRATORJI,
Waqt li kkunsidrat l-Artikolu 81(a) tar-Regolament tal-Kunsill (KEE) Nru 1408/71 (1) ta’ l-14 ta’ Ġunju 1971 dwar l-applikazzjoni ta’ skemi ta’ sigurtà soċjali għal persuni impjegati, għal persuni li jaħdmu għal rashom u għal membri tal-familji tagħhom li jiċċirkolaw fil-konfini tal-Komunità, li bis-saħħa tiegħu hu d-dmir tal-Kummissjoni Amministrattiva li tittratta l-materji amministrattivi kollha li joħorġu mir-Regolament (KEE) Nru 1408/71 u regolamenti sussegwenti,
Waqt li kkunsidrat l-Artikolu 2(1) tar-Regolament tal-Kunsill (KEE) Nru 574/72 (2) tal-21 ta’ Marzu 1972 li jippreskrivi l-proċedura għall-implimentazzjoni tar-Regolament (KEE) Nru 1408/71, li bis-saħħa tiegħu hu d-dmir tal-Kummissjoni Amministrattiva li tfassal mudelli ta’ dokumenti meħtieġa għall-applikazzjoni tar-Regolamenti 1408/71 u 574/72,
Waqt li kkunsidrat id-Deċiżjoni Nru 154 (3) tat-8 ta’ Frar 1994 fuq mudelli ta’ formoli meħtieġa għall-applikazzjoni tar-Regolamenti tal-Kunsill (KEE) Nru 1408/71 u (KEE) Nru 574/72 (E 301, E 302, E 303),
Billi:
(1)
It-tkabbir ta’ l-Unjoni Ewropea fl-1 ta’ Mejju 2004 jitlob li l-formoli E 301, E 302 u E 303 jkunu emendati;
(2)
Il-Ftehim fuq Żona Ekonomika Ewropea (Ftehim ŻEE) tat-2 ta’ Mejju 1992, supplementat bil-Protokoll tas-17 ta’ Marzu 1993, Anness VI, jimplimenta Regolamenti (KEE) Nru 1408/71 u (KEE) Nru 574/72 fiz-Żona Ekonomika Ewropea;
(3)
Il-Komunità Ewropea u l-Istati Membri tagħha, u l-Konfederazzjoni Żvizzerakkonkludew Ftehim fuq iċ-ċaqlieq ħieles ta’ persuni (Ftehim Żvizzeru) li daħal fis-seħħ fl-1 ta’ Ġunju 2002. Anness II tal-Ftehim jirreferi għar-Regolamenti (KEE) Nru 1408/71 u (KEE) Nru 574/72;
(4)
Għal raġunijiet prattiċi, il-formoli użati fl-Unjoni Ewropea u taħt il-Ftehim ŻEE u Żvizzeru għandhom ikunu identiċi.
IDDEĊIDIET KIF ĠEJ:
1.
Il-mudelli tal-formoli E 301, E 302 u E 303 riprodotti fid-Deċiżjoni Nru 154 huma sostitwiti mill-mudelli mehmużin hawnhekk.
2.
L-awtoritajiet kompetenti ta’ l-Istati Membri għandhom jagħmlu aċċessibbli lill-partijiet involuti (pretendenti, istituzzjonijiet, prinċipali, eċċ. leġittimi) il-formoli skond il-mudelli mehmużin hawnhekk.
3.
Dawn il-formoli għandhom ikunu aċċessibbli fil-lingwi uffiċjali tal-Komunità u impaġnati b’mod li l-verżjonijiet differenti jistgħu jkunu sovrapposti perfettament, u hekk jagħmluha possibbli għal dawk kollha indirizzati (pretendenti, istituzzjonijiet, prinċipali, eċċ. leġittimi) li jirċievu l-formola stampata bil-lingwa tagħhom stess.
4.
Din id-Deċiżjoni, li tieħu post id-Deċiżjoni Nru 154, għandha tkun ippubblikata fil-Ġurnal Uffiċjali ta’ l-Unjoni Ewropea. Din tkun applikabbli mill-ewwel jum tax-xahar wara l-pubblikazzjoni tagħha.